**Előterjesztés**

a Közgyűlés részére

Tisztelt Közgyűlés!

Budapest Főváros Önkormányzata 2017. évi összevont költségvetésében „846902 Műemléki célú támogatás” címkódon rendelkezésre álló, 1 139 200 000 előirányzatból, a Közgyűlés 943/2017. (VI.21.) Főv. Kgy. határozatában ”Építészeti Örökségvédelmi Támogatás 2017” pályázati címmel 500 millió Ft-ot biztosított a főváros városképét meghatározó, örökségvédelem alatt álló építészeti értékek rekonstrukciójának, felújításának és állagmegóvásának támogatására, amely pályázat útján hasznosítható.

Szerződéses megállapodások alapján összesen 209 400 000 Ft összegű támogatás került kifizetésre 2017-ben.  A teljesítéssel csökkentett, 929 800 000 Ft előirányzatból a Megállapodással lekötött összeg 404 400 000 Ft, a Megállapodással le nem kötött összeg 525 400 000 Ft volt a 2017. évben. A 2018. évi költségvetésben a „846902 Műemléki célú támogatás” címkódon 929 800 000 maradvány visszatervezésre került.

A Fővárosi Közgyűlés jelen támogatás meghirdetésével a pályázók számára is könyebbséget jelentő egyablakos pályázati eljárást kíván lefolytatni, a korábban három külön pályázat kiírása helyett („Építészeti Értékvédelmi Támogatás”, „Műemléki Keret” és „Építészeti örökségvédelem alatt álló társasházak és lakásszövetkezeti lakóépületek állagmegóvási munkáinak támogatása”).

A pályázat a 943/2017 (VI.21.) Főv. Kgy. határozatnak megfelelően 2017. június 22–én meghirdetésre került a Budapest Portálon, valamint a Főpolgármesteri Hivatal Ügyfélszolgálati Irodájában lévő hirdetőtáblán (1. melléklet). Mindezek mellett felhívást kapott minden kerület főépítésze, annak érdekében, hogy a pályázatot népszerűsítse a saját kerületében, ezzel is segítve a kerületben lévő építészeti értékek megmentését. A pályázat széles körű meghirdetése rendkívül nagy érdeklődést eredményezett, így a 2017. október 13-i beadási határidőre 165 darab pályázat érkezett be.

A pályázatok bontásakor, 2017. október 17-én, a pályázatbontás céljára létrehozott bizottság megvizsgálta a közzétett határidőre való beérkezést, a benyújtott borítékok sértetlenségét és pályázatonként a pályázati űrlap meglétét. Pótbontásra nem került sor, ugyanis a pályázati kiírásban a beérkezési határidő, mint véghatáridő rögzítve volt. A postai úton fenti dátumon túl érkező pályázatok pályázati kiírás szerint határidőn túlinak minősültek. Határidőn túl 1 db pályázat érkezett 2017.10.18-án. A pályázatok által igényelt támogatás összesen 1.486.779.621 Ft, amely a rendelkezésre álló szétosztható keret mintegy háromszorosa.

A pályázat az örökségvédelem (műemléki egyedi és területi védelem, valamint fővárosi vagy kerületi helyi védelem) alatt álló épületekre vonatkozik, ezért a benyújtott pályázatok közül 3 db további vizsgálatára nem került sor, mivel azok nem álltak védelem alatt.

A további vizsgálatra alkalmas, érvényes pályázatok száma: 162 db. A pályázati borítékok bontásának körülményeit az elkészült bontási jegyzőkönyv mutatja be részletesen. (2. melléklet)

A 162 db érvényes pályázat először formai szempontból került értékelésre. Ennek során 5 db pályázatban hiánypótlással nem megoldható akadály mutatkozott: a pályázó a pályázat benyújtására nem volt jogosult. Ezen pályázatok további vizsgálatára nem került sor. Egyéb okból fennálló hiányosság esetén az érintettek hiánypótlásra szóló felhívást kaptak a megadott e-mail címükre. A hiányos pályázatok benyújtói közül 37db nem pótolta a hiányt, így ezek a pályázatok sem kerültek további vizsgálatra. Mindezt a „Formai követelmények értékelése” című táblázatban foglaltuk össze (3. melléklet).

A fennmaradó 120 db pályázat tartalmi értékelése helyszíni bejárással kezdődött, ahol fotókat készítve rögzítettük a támogatással felújítani kívánt épületrészek jelenlegi állapotát. A helyszíni tapasztalatokat és a pályázati dokumentációk vizsgálatának eredményét a pályázatonként készített „Értékelési lapok” (4. melléklet) mutatják be. Az értékelési lapokon rögzítettük a javasolt támogatás mértékét és a támogatás segítségével elvégezni szükséges munkákat is. Az értékelési lapok legfontosabb adatai a könnyebb áttekinthetőség érdekében a „Támogatási igények és támogatási javaslatok” című táblázatban láthatók. (5. melléklet)

Összességében megállapítható, hogy a beérkezett támogatási igények a pár százezer forinttól a húszmillió forintos maximalizált összeghatárig terjedtek. Néhányan a pályázati cél összköltségének 50 %-a feletti, illetve 20 000 000 Ft feletti támogatást kértek, annak ellenére, hogy a pályázati kiírásban egyértelműen szerepelt, hogy a támogatás összege a megpályázott munka összköltségének maximum 50 %-a lehet, és az nem lehet több húszmillió forintnál. A támogatással megvalósítani kívánt munkák általában a pályázati kiírás fő céljának figyelembevételével kerültek meghatározásra, azonban lényeges különbségek mutatkoznak abban, hogy jelentőségük a társadalom számára milyen mértékű.

A pályázati kiírásnak megfelelően, az elbírálás során előnyt élveztek azok a pályázók, akik a kiemelt főútvonalak mentén lévő épületekkel pályáztak és/vagy közterületről látható építészeti értékek, elsősorban teljes homlokzatok felújításához, rekonstrukciójához kértek támogatást és vállalták, hogy az építészeti értéket zavaró gépészeti installációkat, reklámhordozókat eltávolítják a homlokzatról. További kiemelt szempont volt az értékmegőrzéshez szorosan kapcsolódó olyan felújítások és állagmegóvási munkák támogatása, amelyek az épületek rendeltetésszerű használatához szükségesek. Ennek szellemében az előterjesztés a formai követelményeknek megfelelő 120 db pályázat közül 75 db pályázatot javasol támogatásra.

A formai követelményeknek megfelelő 120 db pályázat közül 45 db pályázat az alábbiak miatt nem került támogatásra. 2 db pályázatban a megjelölt munkák már elkészültek, 5 db pályázatban a felhívásban nem szereplő munkákkal pályáztak, 20 db pályázat szakmai szempontból kifogásolható volt, és további 18 db pályázat támogatása bár minden szempontból indokolt lett volna, az erős pályázati mezőnyben, illetve az anyagi keretek tekintetbevételével még a legkevésbé volt sürgető.

A támogatási javaslat összeállítása során az alábbi elvek kerültek alkalmazásra. A pályázati kiírásnak mindenben megfelelő 75 db pályázat között úgy került szétosztásra a rendelkezésre álló keretösszeg, hogy a társasházak és a frekventált helyen lévő épületek nagyobb arányú támogatást kapjanak, mint a pár tulajdonost érintő, vagy a városkép szempontjából kevésbé jelentős területen álló épületek felújítását célzó pályázatok.

**Az előterjesztés a teljes 500.000.000 Ft összegű keret elosztására tesz javaslatot.**

A pályázati kiírás szempontjait és az ismertetett elveket figyelembe véve 75 db pályázat támogatása javasolható, amelyek által 40 homlokzat, 2 nyílászáró, 2 különleges építészeti értéket képviselő tető, 6 kapuzat, 5 teljes épület, 27 tető szerkezete és héjalása, 1 tűzfal, 17 függőfolyosó szerkezete és burkolata, 3 vízszigetelés és 2 közintézmény belső tere újulhat meg.

A vissza nem térítendő támogatás igénybevételére a pályázóval megállapodás kerül megkötésre a pályázati felhívásban szereplő „Megállapodás minta” szerinti tartalommal.

A Megállapodás műszaki tartalma az értékelési lapokon szereplő „A pályázaton elnyert összeg felhasználásának módja” címszó alatti szöveg. A pályázó a támogatás összegét a megállapodásban vállalt kötelezettségeinek teljesítését követően kapja meg.

A pályázatok és az értékelés során a helyszíneken készített fényképek a Városépítési Főosztályon előre egyeztetett időpontban megtekinthetők.

Kérem a T. Közgyűlést, hogy az „Építészeti Örökségvédelmi Támogatás 2017” előterjesztést megtárgyalni és a határozati javaslatot elfogadni szíveskedjék.

Határozati javaslat

A Fővárosi Közgyűlés úgy dönt, hogy:

a 943/2017. (VI.21.) Főv. Kgy. határozattal elfogadott pályázati felhívásban meghirdetett ”Építészeti Örökségvédelmi Támogatás 2017” pályázati támogatásait az alábbiak szerint ítéli oda a 4. mellékletben szereplő értékelési lapokon részletezett felhasználásra.

|  |  |  |  |  |
| --- | --- | --- | --- | --- |
| sorsz. | cím | pályázó | támogatási igény (Ft) | támogatási javaslat (Ft) |
| 1. | I. kerület, Attila út 10. | Társasház | 350 000 | 300 000 |
| 2. | I. kerület, Attila út 37. | Társasház | 2 160 000 | 0 |
| 3. | I. kerület, Attila út 41. | Társasház | 20 000 000 | 0 |
| 4. | I. kerület, Bem rakpart 15. | Társasház | 4 289 224 | 3 000 000 |
| 5. | I. kerület, Bem rakpart 25/A | Társasház | 19 932 432 | 0 |
| 6. | I. kerület, Bérc utca 5. | Társasház | 8 551 206 | 0 |
| 7. | I. kerület, Donáti utca 16. | Társasház | 2 260 000 | 1 500 000 |
| 8. | I. kerület, Döbrentei utca 26. | Társasház | 9 900 000 | 8 000 000 |
| 9. | I. kerület, Fortuna utca 15. | Társasház | 3 350 000 | 2 000 000 |
| 10. | I. kerület, Fő utca 4. | Társasház | 11 879 165 | 8 000 000 |
| 11. | I. kerület, Lánchíd utca 9-11. | Társasház | 2 000 000 | 0 |
| 12. | I. kerület, Lánchíd utca 13. | Társasház | 1 545 000 | 0 |
| 13. | I. kerület, Logodi utca 48. | Társasház | 695 000 | 350 000 |
| 14. | I. kerület, Szilágyi Dezső tér 1. | Társasház | 17 890 000 | 9 000 000 |
| 15. | I. kerület, Toldy Ferenc utca 50. | Társasház | 11 923 240 | 8 000 000 |
| 16. | II. kerület, Ady Endre utca 30. | Társasház | 4 260 000 | 3 000 000 |
| 17. | II. kerület, Hűvösvölgyi út 10/E. | Társasház | 5 000 000 | 0 |
| 18. | II. kerület, Marczibányi tér 6-7. | Haris Park Kft. | 19 000 000 | 15 000 000 |
| 19. | II. kerület, Margit körút 36. | Társasház | 8 915 000 | 7 000 000 |
| 20. | II. kerület, Margit körút 54. | Társasház | 20 000 000 | 0 |
| 21. | III. kerület, Kórház utca 1. | Társasház | 20 000 000 | 4 500 000 |
| 22. | III. kerület, Laktanya utca 1. | Társasház | 20 000 000 | 12 000 000 |
| 23. | III. kerület, Szentlélek tér 6. | Óbuda-Békásmegyer III. ker. Önkormányzat | 14 993 642 | 3 000 000 |
| 24. | IV. kerület, Árpád út 54. | Társasház | 17 607 302 | 10 000 000 |
| 25. | V. kerület, Alkotmány utca 19. | Társasház | 5 755 386 | 0 |
| 26. | V. kerület, Belgrád rakpart 27. | Társasház | 20 000 000 | 16 000 000 |
| 27. | V. kerület, Deák Ferenc utca 23. | Társasház | 10 000 000 | 0 |
| 28. | V. kerület, Falk Miksa utca 13. | Társasház | 14 253 000 | 10 000 000 |
| 29. | V. kerület, Falk Miksa utca 14. | Társasház | 10 513 844 | 10 000 000 |
| 30. | V. kerület, Irányi utca 27. | Társasház | 15 438 400 | 0 |
| 31. | V. kerület, Irányi utca 27. | Társasház | 7 314 398 | 6 300 000 |
| 32. | V. kerület, Károly körút 20. | Társasház | 8 118 041 | 0 |
| 33. | V. kerület, Kecskeméti utca 4. | Társasház | 4 338 725 | 0 |
| 34. | V. kerület, Kecskeméti utca 6. | Társasház | 487 745 | 0 |
| 35. | V. kerület, Képíró utca 5. | Társasház | 5 311 745 | 0 |
| 36. | V. kerület, Múzeum körút 19. | Társasház | 7 295 131 | 7 000 000 |
| 37. | V. kerület, Nádor utca 19. | Társasház | 1 300 000 | 1 200 000 |
| 38. | V. kerület, Sas utca 3. | Társasház | 7 617 917 | 5 500 000 |
| 39. | V. kerület, Szent István körút 17. | Társasház | 20 000 000 | 13 000 000 |
| 40. | V. kerület, Szerb utca 15. | Társasház | 1 326 922 | 1 300 000 |
| 41. | V. kerület, Zrínyi utca 14. | Társasház | 20 000 000 | 18 500 000 |
| 42. | VI. kerület, Andrássy út 79. | Társasház | 1 793 957 | 1 500 000 |
| 43. | VI. kerület, Bajcsy-Zsilinszky út 55. | Társasház | 9 126 712 | 7 000 000 |
| 44. | VI. kerület, Bajnok utca 27. | Társasház | 3 922 882 | 3 500 000 |
| 45. | VI. kerület, Bajza utca 47. | Társasház | 6 125 470 | 5 000 000 |
| 46. | VI. kerület, Benczúr utca 20. | Társasház | 274 500 | 250 000 |
| 47. | VI. kerület, Eötvös utca 4. | Társasház | 20 000 000 | 15 000 000 |
| 48. | VI. kerület, Eötvös utca 42. | Társasház | 4 852 852 | 0 |
| 49. | VI. kerület, Hegedű utca 9. | Társasház | 15 311 800 | 8 000 000 |
| 50. | VI. kerület, Hunyadi tér 7. | Társasház | 11 050 668 | 0 |
| 51. | VI. kerület, Király utca 86. | Társasház | 2 244 993 | 0 |
| 52. | VI. kerület, Oktogon tér 1. | Társasház | 18 721 681 | 0 |
| 53. | VI. kerület, Paulay Ede utca 26. | Társasház | 9 292 844 | 9 000 000 |
| 54. | VI. kerület, Podmaniczky utca 37. | Társasház | 16 342 744 | 8 500 000 |
| 55. | VI. kerület, Podmaniczky utca 69. | Társasház | 10 000 000 | 8 500 000 |
| 56. | VI. kerület, Szív utca 14. | Társasház | 4 948 713 | 4 000 000 |
| 57. | VI. kerület, Szív utca 30. | Társasház | 20 000 000 | 17 000 000 |
| 58. | VI. kerület, Szófia utca 33. | Társasház | 5 307 207 | 4 000 000 |
| 59. | VI. kerület, Teréz körút 32. | Társasház | 3 994 338 | 3 000 000 |
| 60. | VI. kerület, Zichy Jenő utca 3. | Társasház | 3 443 160 | 0 |
| 61. | VII. kerület, Dózsa György út 64. | Társasház | 20 000 000 | 15 000 000 |
| 62. | VII. kerület, Erzsébet körút 23. | Társasház | 13 569 567 | 10 000 000 |
| 63. | VII. kerület, Király utca 15. | Társasház | 9 727 030 | 0 |
| 64. | VII. kerület, Rottenbiller utca 35. | Társasház | 9 318 562 | 0 |
| 65. | VII. kerület, Rumbach Sebestyén utca 3. | Társasház | 8 529 432 | 0 |
| 66. | VII. kerület, Síp utca 12. | Budapesti Zsidó Hitközség | 20 000 000 | 5 000 000 |
| 67. | VII. kerület, Wesselényi utca 40. | Társasház | 7 000 000 | 6 000 000 |
| 68. | VIII. kerület, Delej utca 51. | Társasház | 3 500 000 | 3 500 000 |
| 69. | VIII. kerület, Népszínház utca 22. | Társasház | 16 900 000 | 8 400 000 |
| 70. | VIII. kerület, Puskin utca 19. | Társasház | 14 500 000 | 8 000 000 |
| 71. | VIII. kerület, Puskin utca 20. | Társasház | 9 638 188 | 0 |
| 72. | VIII. kerület, Reguly Antal utca 21. | Társasház | 12 000 000 | 8 000 000 |
| 73. | VIII. kerület, Szentkirályi utca 16. | Társasház | 13 100 000 | 0 |
| 74. | VIII. kerület, Üllői út 24. | Magyarországi Evangélikus Egyház | 7 222 340 | 0 |
| 75. | VIII. kerület, Üllői út 30. | Társasház | 20 000 000 | 17 000 000 |
| 76. | IX. kerület, Bakáts utca 1-3. | Társasház | 10 000 000 | 0 |
| 77. | IX. kerület, Tűzoltó utca 23. | Társasház | 5 000 000 | 0 |
| 78. | IX. kerület, Vámház körút 7. | Társasház | 1 917 305 | 0 |
| 79. | X. kerület, Hölgy utca 13. | Társasház | 4 500 000 | 3 000 000 |
| 80. | X. kerület, Liget tér 2. | Társasház | 4 700 000 | 4 000 000 |
| 81. | X. kerület, Márga utca 28. | Down Alapítvány | 6 500 000 | 0 |
| 82. | X. kerület, Román utca 16. | Emberbarát Alapítvány | 3 900 000 | 3 000 000 |
| 83. | XI. kerület, Bartók Béla út 21. | Társasház | 6 000 000 | 0 |
| 84. | XI. kerület, Bertalan Lajos utca 1. | Budapesti Műszaki Egyetem | 20 000 000 | 5 000 000 |
| 85. | XI. kerület, Bertalan Lajos utca 20. | Társasház | 18 000 000 | 14 000 000 |
| 86. | XI. kerület, Budafoki út 9-11. | Társasház | 20 000 000 | 0 |
| 87. | XI. kerület, Budafoki út 17/A,B,C. | Társasház | 13 497 407 | 10 000 000 |
| 88. | XI. kerület, Budafoki út 26/B. | Társasház | 14 500 000 | 6 000 000 |
| 89. | XI. kerület, Fadrusz utca 6. | Társasház | 12 172 000 | 0 |
| 90. | XI. kerület, Móricz Zsigmond körtér 14. | Társasház | 20 000 000 | 15 000 000 |
| 91. | XI. kerület, Szent Gellért tér 3. | Társasház | 5 464 098 | 0 |
| 92. | XII. kerület, Eötvös út 48. | XII. kerület Hegyvidék Önkormányzat | 20 000 000 | 5 000 000 |
| 93. | XII. kerület, Kiss János altábornagy utca 23. | Társasház | 17 000 000 | 0 |
| 94. | XII. kerület, Kiss János altábornagy utca 55. | Társasház | 8 589 862 | 3 000 000 |
| 95. | XII. kerület, Kiss János altábornagy utca 59. | Társasház | 3 970 000 | 0 |
| 96. | XII. kerület, Patkó köz 6/C | Társasház | 20 000 000 | 0 |
| 97. | XII. kerület, Törpe utca 1/A | Társasház | 11 230 000 | 0 |
| 98. | XIII. kerület, Pozsonyi út 40. | Társasház | 20 000 000 | 4 200 000 |
| 99. | XIII. kerület, Tátra utca 5/C | Társasház | 8 200 000 | 2 000 000 |
| 100. | XIII. kerület, Tisza utca 3. | Társasház | 20 000 000 | 0 |
| 101. | XIII. kerület, Váci út 57-61. | Budapest Főváros XIII. ker. Önkormányzat | 20 000 000 | 14 000 000 |
| 102. | XIV. kerület, Ajtósi Dürer sor 31. | Társasház | 11 500 000 | 1 500 000 |
| 103. | XIV. kerület, Stefánia út 16. | Társasház | 20 000 000 | 6 000 000 |
| 104. | XIV. kerület, Thököly út 58. | Rózsafüzér Királyné Plébánia | 3 040 000 | 2 000 000 |
| 105. | XIV. kerület, Thököly út 65. | Társasház | 8 000 000 | 0 |
| 106. | XV. kerület, Wesselényi utca 13-15. | Társasház | 7 360 000 | 0 |
| 107. | XVIII. kerület, Margó Tivadar utca 116-118. | Budapest Főváros XVIII. ker. Pestszentlőrinc-Pestszentimre Önkormányzat | 20 000 000 | 14 000 000 |
| 108. | XIX. kerület, Álmos utca 29. | Társasház | 1 742 377 | 1 500 000 |
| 109. | XIX. kerület, Álmos utca 56. | Társasház | 1 725 000 | 1 600 000 |
| 110. | XIX. kerület, Esze Tamás utca 34. | Társasház | 1 900 000 | 0 |
| 111. | XIX. kerület, Kós Károly tér 12. | Társasház | 875 000 | 0 |
| 112. | XIX. kerület, Kós Károly tér 15. | Társasház | 5 000 000 | 4 800 000 |
| 113. | XIX. kerület, Mészáros Lőrinc utca 19. | Társasház | 3 215 227 | 2 500 000 |
| 114. | XIX. kerület, Mészáros Lőrinc utca 39. | Társasház | 3 097 587 | 2 500 000 |
| 115. | XIX. kerület, Pannónia út 3. | Társasház | 2 973 134 | 2 500 000 |
| 116. | XIX. kerület, Pannónia út 22. | Társasház | 1 999 930 | 0 |
| 117. | XIX. kerület, Thököly utca 2. | Társasház | 3 071 876 | 2 500 000 |
| 118. | XIX. kerület, Thököly utca 24. | Társasház | 1 999 930 | 1 800 000 |
| 119. | XXII. kerület, Nagytétényi út 282. | Társasház | 7 919 679 | 0 |
| 120. | XXII. kerület, Városház tér 11. | Budafok-Tétény Budapest XXII. Ker. Önkormányzata | 20 000 000 | 10 000 000 |
|  |  | **összesen:** | 1 197 892 517 | 500 000 000 |

jóváhagyja, megköti a Megállapodásokat a pályázati felhívásban szereplő „Megállapodás” minta szerint meghatározott feltételekkel a 4. melléklet szerinti tartalommal és felkéri a főpolgármestert a Megállapodások aláírására, továbbá a pályázatot benyújtók írásban történő értesítésére.

határidő: a döntést követően az értesítés 60 nap, a megállapodás megkötése 90 nap

felelős: Tarlós István főpolgármester

Határozathozatal módja:

Az 1-2. határozat elfogadásához egyszerű szavazattöbbség szükséges.

*Budapest, 2018. február „…..”*

|  |
| --- |
|  |
| dr. Szeneczey Balázs  főpolgármester-helyettes |

|  |
| --- |
| Láttam: |
| Sárádi Kálmánné dr.  főjegyző |

mellékletek:

1. Építészeti Örökségvédelmi támogatás 2017 pályázati felhívás
2. Bontási jegyzőkönyv
3. Formai követelmények értékelése – táblázat
4. Értékelési lapok
5. Támogatási igények és támogatási javaslatok – táblázat
6. Kimutatás Műemléki célú támogatás címkódról
7. Megállapodás minta